Den taxachauffør, der natten til fredag blev røvet i Aalborg har fået akut psykologhjælp.

- Man bliver skuffet, hvis man regner med den store gevinst, hvis man røver en taxa. Man kan til gengæld ødelægge et andet menneskes liv fuldstændigt. Sådan lyder det fredag formiddag fra Uffe Rasmussen, der er tillidsmand for de cirka 150 chauffører i Dantaxi i Aalborg. Han har været i kontakt med den kollega, der natten til fredag klokken 00.52 blev truet med en pistol og tvunget til at udlevere de penge, han havde i bilen. - Han har fået akut psykologhjælp og der bliver naturligvis fulgt op med flere samtaler, hvis han ønsker det, fortæller Uffe Rasmussen. Han fortæller at det - heldigvis - er sjældent at taxachauffører i Nordjylland bliver udsat for så grove overfald som natten til fredag. Man bliver skuffet, hvis man regner med den store gevinst, hvis man røver en taxa - Det er skrækkeligt at man skal udsættes for den slagt, når bare man passer sit arbejde, siger han videre. Taxaerne i Nordjylland er alle udstyret med en alarmknap, der alarmerer kollegerne, og der er derudover kameraer i alle bilerne.